ऋषभदेव

**ऋषभदेव** जैन धर्म के इस हुण्‍डावसर्पिणी काल के  प्रथम जैन तीर्थंकर हैं। जैन मान्यता के अनुसार, उन्होंने अपने सभी कर्मो  का क्षय कर अपनी आत्मा को मुक्त कर लिया, और सिद्ध पदवी प्राप्त की।   

## जीवन चरित्र

चित्र:Baby Tirthankara on Airawat Elephant.jpg|ऐरावत हाथी पर इंद्र द्वारा सुमेरु पर्वत पर अभिषेक के लिए बाल ऋषभदेव को ले जाया जाना चित्र : अजमेर स्थित सोनी जी की नसिया
Dance of Apsara Nilanjana.jpg|नीलांजना का नृत्य दिखलाती प्रदर्शनी



जैन पुराणों के अनुसार अन्तिम कुलकर राजा नाभिराज और महारानी मरुदेवी के पुत्र भगवान ऋषभदेव का जन्म चैत्र कृष्ण नवमी को अयोध्या में एक इक्ष्वाकुवंशी क्षत्रिय परिवार में हुआ था।वह वर्तमान अवसर्पिणी काल के प्रथम तीर्थंकर थे। 
भगवान ऋषभदेव का विवाह नन्दा और सुनन्दा से हुआ। ऋषभदेव के 100 पुत्र और दो पुत्रियाँ थी। उनमें भरत चक्रवर्ती सबसे बड़े एवं प्रथम चक्रवर्ती सम्राट हुए जिनके नाम पर इस देश का नाम **[[भारत|भारतवर्ष]]** पड़ा। दूसरे पुत्र बाहुबली भी एक महान राजा एवं कामदेव पद से बिभूषित थे। इनके आलावा ऋषभदेव के वृषभसेन, अनन्तविजय, अनन्तवीर्य, अच्युत, वीर, वरवीर आदि 98 पुत्र तथा ब्राम्ही और सुन्दरी नामक दो पुत्रियां भी हुई, जिनको ऋषभदेव ने सर्वप्रथम युग के आरम्भ में क्रमश: लिपिविद्या (अक्षरविद्या) और अंकविद्या का ज्ञान दिया। बाहुबली और सुंदरी की माता का नाम सुनंदा था। भरत चक्रवर्ती, ब्रह्मी और अन्य 98 पुत्रों की माता का नाम नन्‍दा (यशावती) था। ऋषभदेव भगवान की आयु 84 लाख पूर्व की थी जिसमें से 20 लाख पूर्व कुमार अवस्था में व्यतीत हुआ और 63 लाख पूर्व राजा की तरह|

## छः कलायें
जैन पुराण साहित्य में असि, मसि, कृषि, वाणिज्य, शिल्प, कला का उपदेश ऋषभदेव जी ने दिया।

## केवल ज्ञान

जैन ग्रंथो के अनुसार लगभग 1,000 वर्षो तक तप करने के पश्चात् ऋषभदेव को केवल ज्ञान की प्राप्ति हुई थी। और निर्वाण मोक्ष की प्राप्ति कैलाश पर्वत से हुई थी। भगवान ऋषभदेव के समवशरण में निम्नलिखित व्रती थे :
*84 गणधर
*22 हजार केवली
*12,700 मुनि मन: पर्ययज्ञान ज्ञान से विभूषित 
*9,000 मुनि अवधी ज्ञान से 
*4,750 श्रुत केवली
*20,600 ऋद्धि धारी मुनि
*350,000 आर्यिका माता जी 
*300,000 श्रावक

वैदिक दर्शनमें अथर्ववेद व अग्नि पुराण, मार्कंडेय पुराण और भी  बहुत सारे ग्रंन्थो में ऋषभदेव जी का वर्णन आता है |  वैदिक दर्शन में ऋषभदेव जी  एक महान राजा और महापुरुष एवं राजा नाभि और मेरूदेवी के  महान पुत्र व प्रथम चक्रवर्ती सम्राट भरत जिनके नाम पर इस देश का नाम भारत पड़ा के पिता के रूप में संस्तवन किये गये हैं।

## प्रतिमा
भगवान ऋषभदेव जी की एक ८४ फुट की विशाल प्रतिमा भारत में मध्य प्रदेश राज्य के बड़वानी जिले में बावनगजा नामक स्थान पर  है और मांगीतुंगी (महाराष्ट्र ) में भी भगवान ऋषभदेव की 108 फुट की विशाल प्रतिमा है। उदयपुर जिले के एक प्रसिद्ध शहर का नाम भी  "ऋषभदेव" है जो भगवान ऋषभदेव के नाम पर ऋषभदेव पड़ा। इस ऋषभदेव  शहर में भगवान ऋषभदेव का एक विशाल जैन मंदिर तीर्थ क्षेत्र विद्यमान हैं । भगवान आदिनाथ ऋषभदेव की विशाल पद्मासन प्रतिमा मूलनायक के रूप में सिद्ध क्षेत्र कुंडलपुर जिला दमोह में एक विशाल नागौरी शैली में निर्मित लाल पाषाण  के मंदिर में विराजमान है इस प्रतिमा को बड़े बाबा के नाम से जाना जाता है। 

भारत में अनेकों स्थान पर ऋषभनाथ भगवान के जिनालय विद्यमान है इनमे कुछ अति प्राचीन है  

कुछ प्राचीन मंदिरों के नाम आदिनाथ दिगंबर जैन अतिशय क्षेत्र चांदखेड़ी खानपुर राजस्थान, दिगंबर जैन दर्शनोदय अतिशय क्षेत्र थूबोनजी जिला अशोकनगर मध्य प्रदेश, दिगंबर जैन सर्वोदय तीर्थ क्षेत्र अमरकंटक  

चित्र:Tîrthankara jaina Adinatha. Cave4Badami.jpg|बादामी गुफा में स्थित 
चित्र:Adinatha in one of the temples on Kanakagiri.jpg|कर्नाटक में जीर्ण मंदिर से प्राप्त प्राचीन प्रतिमा 
चित्र:01022 Adinatha temple, Khajuraho Madhya Pradesh 05.jpg|पर्यटन स्थल खजुराओ में स्थित मंदिर 


## इन्हें भी देखें
* भगवान महावीर का साधना काल
* नाभिराज
* भरत चक्रवर्ती
* शलाकापुरुष

## बाहरी कड़ियाँ
*पुराणों में ऋषभ पर टिप्पणी(संस्कृत)

## सन्दर्भ



श्रेणी:दर्शन
श्रेणी:जैन धर्म
श्रेणी:हिन्दू धर्म
श्रेणी:तीर्थंकर